Държавен вестник, бр. 18, 2015 г., стр. 17

БРОЙ  18	
Д Ъ Р Ж А В Е Н  В Е С Т Н И К 	
СТР.  17  
8. Усъвършенстване на системата за прием 
във ВУ съобразно резултатите от оценяването 
на професионалните направления.
9. Обединяване на институционалната и 
програмната акредитация.
10. Доразвиване на практиката за външно 
оценяване на качеството на висшето обра­
зование, в т.ч. с участие на чуждестранни 
експерти.
11. Регламентиране на възможност за ал­
тернативно оценяване от авторитетни евро­
пейски акредитационни институции, например 
агенции – членове на ENQA и вписани в 
EQAR, като окончателната акредитация се 
дава от НАОА.
12. За целите на акредитацията приемането 
на всеки преподавател за член на академичния 
състав само за едно ВУ.
13. Изготвяне и приемане на нов Класи­
фикатор на областите на висше образование 
и професионалните направления, който да 
е напълно съгласуван с международната 
стандартна класификация на образовани­
ето – области на образованието (ISCED 
F-2013) и Международната класификация на 
областите на науката и технологиите с цел 
синхронизиране на професионалните направ­
ления и докторските програми и определяне 
на връзките с Националната класификация 
на професиите и длъжностите.
14. Засилване на контрола за наличие на 
работеща Система за натрупване и трансфер 
на кредити и мобилност при акредитация.
15. Осигуряване на пълна преносимост на 
национални безвъзмездни помощи и студент­
ски кредити в рамките на ЕПВО.
16. Оптимизиране на процедурите за при­
знаване на сравними образователни периоди 
и степени.
6.3. Изграждане на устойчива и ефективна 
връзка между висшите училища и пазара на 
труда и постигане на динамично съответствие 
между търсенето и предлагането на специа-
листи с висше образование.
За постигане на тази цел ще се изпълняват 
следните дейности и мерки:
1. Използване на прогнозите за търсенето 
и предлагането на работна сила в България, 
разработвани от МТСП, при определянето 
на потребностите от специалисти с висше 
образование и планирането на приема във 
висшите училища.
2. Създаване на профил на компетентно­
стите за всяка специалност.
3. Поощряване на диалога на висшите 
училища с бизнеса относно съдържанието на 
обучението чрез продължаване и разширяване 
на мерките, финансирани през предходния 
програмен период.
4. Целево финансиране на стратегически за 
страната направления (приоритетни професио­
нални направления и защитени специалности, 
определени въз основа на приети критерии), 
например чрез увеличаване на норматива 
за издръжка с определен коефициент, чрез 
намаляване или премахване на студентските 
такси, чрез по-високи стипендии, чрез прак­
тическо обучение в реална работна среда и 
чрез изграждане на модерна учебна база в 
тези направления.
5. Създаване на програма за реинтеграция 
на млади академични кадри и изследователи 
(магистри, докторанти, постдокторанти, спе­
циализанти).
6. Финансови стимули за изграждане на 
научна инфраструктура в партньорства с 
бизнеса за търсените специалности.
7. Финансиране на студентски стажове и 
практики по време на обучението, чрез уеб-
системата на МОН – http://praktiki.mon.bg/sp 
и други подобни системи за връзка между 
висшите училища, студените и работодате­
лите и създаване на допълнителни стимули 
за работодателите, предоставящи условия за 
практическо обучение и стаж, след завършване 
на образованието.
8. Изграждане на работещ и ефективен 
механизъм за оценка на професионалната 
реализация на завършващите студенти.
9. Създаване на обща информационна 
мрежа на кариерни центрове, асоциации на 
завършилите, алумни центрове, както и по­
вишаване на капацитета им.
6.4. Стимулиране на научноизследова-
телската дейност във ВУ и на развитието 
на иновации, ориентирани към пазарната 
икономика.
За постигане на тази цел ще се изпълняват 
следните дейности и мерки:
1. Укрепване на потенциала за научни 
изследвания и иновационни разработки във 
висшите училища и на тази основа – инте­
грацията между тях.
2. Насърчаване и оптимизиране на инте­
грацията на научноизследователската работа в 
БАН и ССА с висшите училища и регионите 
(ще се укрепи и стимулира изградената през 
2012 – 2013 г. Национална мрежа от регио-
нални академични центрове за приложна наука 
в партньорство с ВУ и с местния бизнес и 
съобразно спецификата и потенциала на съ­
ответния регион).
3. Стимулиране на интеграцията на на­
учната и иновативната дейност на висшите 
училища в България с националния и евро­
пейския бизнес.
4. Увеличаване на финансирането на ВУ 
за провеждане на всички видове научни из­
следвания.